4. การประกอบธุรกิจของแต่ละสายผลิตภัณฑ์

  (ก) ลักษณะผลิตภัณฑ์หรือบริการ

  รายได้ของบริษัทและบริษัทย่อยจากการประกอบธุรกิจพัฒนาอสังหาริมทรัพย์ แบ่งเป็นประเภท
  ทาวน์เฮ้าส์ บ้านเดี่ยว และคอนโดมิเนียม ซึ่งโครงการที่พัฒนาทั้งหมด
  จะเป็นโครงการที่ตั้งอยู่ในเขตกรุงเทพมหานครและปริมณฑล

บริษัทและบริษัทย่อยมีโครงการที่ดำเนินงานอยู่ ณ วันที่ 31 ธันวาคม 2553 ดังต่อไปนี้

[TABLE]

* เนื่องจากโครงการดังกล่าวดำเนินการอยู่ภายใต้ชื่อเดียวกัน จึงนับรวมเป็น
1โครงการในงบการเงินรวม

(ข) การตลาดและภาวะการแข่งขัน

  ภาวะอุตสาหกรรมของธุรกิจพัฒนาอสังหาริมทรัพย์สามารถสรุปได้ดังนี้

  สำหรับภาวะตลาดอสังหาริมทรัพย์ปี 2553 มีการขยายตัวเพิ่มมากขึ้น
  จากภาวะเศรษฐกิจที่มีแนวโน้มปรับตัวดีขึ้น และ
  การดำเนินนโยบายดอกเบี้ยต่ำของรัฐบาลซึ่งแม้ว่าจะมีแนวโน้มปรับตัวสูงขึ้นก็ตาม
  รวมถึงการเร่งโอนกรรมสิทธิ์ที่อยู่อาศัยเพื่อรับสิทธิประโยชน์จากมาตรการกระตุ้นธุรกิจอสังหาริมทรัพย์ที่หมดอายุลงในวันที่
  28 มีนาคม 2553
  (ต่อมาได้มีการขยายอายุเฉพาะของมาตรการการลดค่าธรรมเนียมการโอนและค่าจดทะเบียนจำนองไปสิ้นสุดวันที่
  31 พฤษภาคม 2553) และการแข่งขันการปล่อยสินเชื่อที่อยู่อาศัยเพื่อผู้บริโภคของธนาคารพาณิชย์
  ซึ่งทั้งสี่ปัจจัย ส่งผลทำให้ความเชื่อมั่นของผู้บริโภคปรับตัวเพิ่มสูงมากขึ้น
  และเป็นปัจจัยสนับสนุนต่อธุรกิจภาคอสังหาริมทรัพย์
  แม้ว่ายังคงมีความไม่แน่นอนอันเป็นผลสืบเนื่องจากความไม่สงบทางการเมือง
  และการแข่งขันที่ปรับตัวเพิ่มสูงมากขึ้น โดยเฉพาะอย่างยิ่งในกลุ่มผู้ประกอบการรายใหญ่
  ที่มีการกระจายสินค้าไปในทุกกลุ่มผลิตภัณฑ์ และทุกกลุ่มลูกค้าก็ตาม

  ในขณะเดียวกันในไตรมาส 2
  นอกจากปัจจัยสนับสนุนที่ยังคงมีมาอย่างต่อเนื่องจากช่วงไตรมาสแรกของปีแล้ว
  ก็ยังคงมีปัจจัยที่เป็นอุปสรรคซึ่งก่อให้เกิดความไม่แน่นอนในการเติบโตของอุตสาหกรรมอีกหลายประการทั้งปัจจัยภายนอกและภายในประเทศ
  สำหรับปัจจัยภายนอกประเทศนั้นเป็นผลจากความไม่แน่นอนในการฟื้นตัวของเศรษฐกิจโลก
  ส่งผลก่อให้เกิดความกังวลว่า ภาวะวิกฤติเศรษฐกิจในบางประเทศอาจลุกลามไปทั่วโลก
  ขณะที่ปัจจัยภายในประเทศก็ร้อนแรงเช่นกัน เกิดความไม่สงบทางการเมืองภายในประเทศ
  ทำให้ตลาดอสังหาริมทรัพย์ชะลอตัวลงเล็กน้อย
  โดยเฉพาะอย่างยิ่งตลาดคอนโดมิเนียมใจกลางเมือง
  อย่างไรก็ตามตลาดอสังหาริมทรัพย์กลับมาฟื้นตัวอย่างรวดเร็วในครึ่งหลังของปีอันเป็นผลจากการฟื้นตัวของเศรษฐกิจในประเทศ

  อีกทั้งในช่วงปลายปีธนาคารแห่งประเทศไทยได้ออกมาตรการควบคุมการปล่อยสินเชื่อสำหรับบ้านและคอนโดมิเนียม
  เพื่อลดความร้อนแรงในภาคธุรกิจอสังหาริมทรัพย์
  โดยธนาคารแห่งประเทศไทยได้มีการปรับหลักเกณฑ์น้ำหนักความเสี่ยงในการคำนวณเงินกองทุน
  จากเดิมไม่ว่าธนาคารพาณิชย์จะปล่อยสินเชื่อต่อมูลค่าหลักประกัน (Loan to Value : LTV)
  ที่ระดับเท่าไร จะใช้น้ำหนักความเสี่ยงในการคำนวณเงินกองทุนเท่ากันหมด คือ ร้อยละ 35
  เป็นในกรณีที่ธนาคารพาณิชย์ปล่อยสินเชื่อที่อยู่อาศัยราคาเกิน 10 ล้านบาท และ LTV
  ไม่เกินร้อยละ 80 ให้คงน้ำหนักความเสี่ยงของเงินกองทุนเท่าเดิม คือร้อยละ 35 แต่ถ้า LTV
  สูงกว่าร้อยละ 80 จะต้องคำนวณน้ำหนักความเสี่ยงเพิ่มขึ้นเป็นร้อยละ 75
  ในขณะที่ถ้าธนาคารพาณิชย์ปล่อยสินเชื่อเพื่อที่อยู่อาศัยต่ำกว่า 10 ล้านบาท จะแบ่งเป็น 2
  ประเภท คือ การปล่อยสินเชื่อสำหรับโครงการแนวสูง หรือคอนโดมิเนียม หาก LTV
  ไม่เกินร้อยละ 90 ของราคาซื้อขายจริง จะให้คำนวณน้ำหนักความเสี่ยงร้อยละ  35
  แต่ถ้าปล่อยกู้ LTV มากกว่าร้อยละ 90 จะต้องคำนวณน้ำหนักความเสี่ยงเพิ่มขึ้นเป็นร้อยละ 75
  โดยจะมีผลบังคับใช้สำหรับสัญญาจะซื้อจะขายที่ทำตั้งแต่ 1 ม.ค. 2554
  ส่วนการปล่อยสินเชื่อที่อยู่อาศัยแนวราบ ถ้า LTV ไม่เกินร้อยละ 95
  ให้คำนวณน้ำหนักความเสี่ยงในอัตราร้อยละ 35 แต่ถ้า LTV ต่ำกว่าร้อยละ 95
  จะต้องคำนวณน้ำหนักความเสี่ยงในอัตราร้อยละ 75
  โดยจะมีผลบังคับใช้สำหรับสัญญาจะซื้อจะขายที่ทำตั้งแต่ 1 ม.ค. 2555 เป็นต้นไป
  แต่อย่างไรก็ตาม มาตรการดังกล่าวไม่ได้มีผลกระทบต่อตลาดอสังหาริมทรัพย์มากนัก
  เนื่องจากปัจจุบันการผ่อนดาวน์สำหรับที่อยู่อาศัยทั้งแนวราบและคอนโดมิเนียมก็อยู่ในระดับร้อยละ
  5-10 อยู่แล้ว

  กลยุทธ์การแข่งขัน

  สำหรับภาพรวมของตลาดอสังหาริมทรัพย์ในอนาคต จะเป็นการแข่งขันของผู้ประกอบการรายใหญ่
  (Big Players) เป็นหลัก ดังนั้นบริษัทฯ จึงเตรียมปรับองค์กร
  เพื่อให้สอดรับกับการแข่งขันที่จะรุนแรงขึ้น
  โดยเริ่มต้นจากการปรับวิสัยทัศน์และพันธกิจหลักของบริษัทใหม่
  เพื่อให้พนักงานทุกคนมีเป้าหมายเดียวกัน คือ มุ่งให้ความสำคัญกับลูกค้าและบริการที่ครบวงจร
  มากกว่าการมุ่งสร้างยอดขาย เพราะเราเชื่อเสมอว่า การสร้างความพึงพอใจแก่ลูกค้า
  เป็นปัจจัยหลักที่จะนำมาซึ่งความสำเร็จในธุรกิจอสังหาริมทรัพย์ โดยวิสัยทัศน์ใหม่ของบริษัท คือ
  “เราจะเป็นที่ยอมรับในฐานะผู้กำหนดทิศทางในการอยู่อาศัยด้วยความคิดสร้างสรรค์
  เพื่อตอบสนองความต้องการในการอยู่อาศัยและถึงพร้อมด้วยคุณภาพทั้งสินค้าและการบริการภายในปี
  2553” และพันธกิจหลัก คือ
  “เราจะไม่หยุดนิ่งในการสร้างสรรค์ความพึงพอใจในการอยู่อาศัยที่ถึงพร้อมด้วยคุณภาพ”

  ทั้งนี้ จากเป้าหมายของบริษัทที่มุ่งสร้างความพึงพอใจแก่ลูกค้าเป็นสำคัญ ตั้งแต่ปี 2551 บริษัทฯ
  จึงได้เพิ่มทีมงานในแผนกลูกค้าสัมพันธ์ให้มากยิ่งขึ้น เพื่อพร้อมดูแลและพัฒนาคุณภาพชีวิตของลูกค้า
  AP ทุกท่าน นอกจากนั้นบริษัทฯ ยังได้เพิ่มจำนวนพนักงานของบริษัท สมาร์ท เซอร์วิส แอนด์
  แมเนจเม้นท์ จำกัด บริษัทฯ ในเครือ AP
  ที่มีหน้าที่บริหารจัดการโครงการภายใต้การพัฒนาของบริษัท
  ทั้งในอนาคตยังมีเป้าหมายที่จะรับบริหารโครงการอื่นๆที่มิได้พัฒนาโดย AP อีกด้วย
  และอีกบริการหนึ่งของบริษัทในเครือที่มีการเติบโตอย่างรวดเร็ว คือ ธุรกิจนายหน้า ตัวแทน
  ซื้อขาย เช่าอสังหาริมทรัพย์ ภายใต้การดำเนินงานของบริษัท กรุงเทพ ซิตี้สมาร์ท จำกัด
  พร้อมอำนวยความสะดวกแก่ลูกค้าในการซื้อ ขาย และเช่าที่อยู่อาศัยทุกประเภท

  ปัจจุบันบริษัทดำเนินนโยบายในการพัฒนาโครงการในทุกผลิตภัณฑ์
  โดยมุ่งเน้นที่อยู่อาศัยในระดับกลาง (3-6 ล้านบาท) ถึง กลาง-บน (7 -12 ล้านบาท)
  ทั้งในส่วนที่เป็น ทาวน์เฮาส์ บ้านเดี่ยว และ คอนโดมีเนียม
  เพื่อเป็นการขยายตลาดฐานลูกค้าเป้าหมายและเพื่อเพิ่มส่วนแบ่งตลาด
  จากเดิมที่มุ่งเน้นที่ทาวเฮ้าส์และตลาดที่อยู่อาศัยในระดับกลาง
  ทั้งนี้บริษัทพยายามสร้างความแตกต่างจากคู่แข่งโดยมุ่งเน้นที่จะพัฒนาทั้งในด้านการออกแบบทั้งภายใน
  ภายนอก รวมถึงพื้นที่ใช้สอย
  เพื่อตอบสนองความต้องการอยู่อาศัยของกลุ่มลูกค้าเป้ามหายของบริษัท
  ตามวิสัยทัศน์และพันธกิจของบริษัท
  ซึ่งส่งผลทำให้บริษัทเป็นที่ยอมรับทั้งในการออกแบบและตกแต่งบ้าน
  รวมถึงสินค้าของบริษัทเป็นที่ต้องการของผู้บริโภค
  อนึ่งสำหรับทำเลที่ตั้งของแต่ละผลิตภัณฑ์นั้นจะมีความแตกต่างกันตามความเหมาะสม อาทิเช่น
  ทาวเฮาส์จะมุ่นเน้นทำเลที่ตั้งในเขตเมืองหรือใกล้ศูนย์กลางทางธุรกิจเป็นหลัก
  บ้านเดี่ยวมุ่งเน้นทำเลที่ตั้งในศูนย์กลางธุรกิจของแต่ละชุมชนที่มีการคมนาคมที่สะดวก
  ในขณะที่โครงการคอนโดมีเนียมมุ่งเน้นทำเลติดรถไฟฟ้า
  โดยบริษัทมีนโยบายพัฒนาแต่ละโครงการทันทีหลังจากซื้อที่ดินซึ่งเป็นวัตถุดิบหลัก
  ทำให้อัตราการหมุนเวียนของสินค้าเร็วขึ้นเมื่อเทียบกับบริษัทคู่แข่ง และใช้สื่อโฆษณาทางทีวี
  หนังสือพิมพ์ และป้ายโฆษณาตามจุดต่างๆ ที่สำคัญ
  และพยายามที่จะรักษาคุณภาพมาตรฐานของบ้านที่สร้าง การบริการก่อนและหลังการขาย
  รวมทั้งมีบ้านบางส่วนที่มีการก่อสร้างก่อนขาย ประมาณ 20%- 30 %
  เพื่อสร้างความเชื่อมั่นให้กับลูกค้า รวมถึงการใช้แนวคิดบ้านสไตล์ Urbanion
  โดยได้รับการตอบสนองจากลูกค้าเป็นอย่างดี

  อนึ่งปัจจุบัน ผู้ประกอบการในธุรกิจต่างพากันปรับกลยุทธ์เพื่อให้สอดรับกับภาวะการแข่งขันเช่นกัน
  ดังนั้นการมุ่งขยายฐานลูกค้าไปยังทำเลอื่นๆ ตลอดจนการพัฒนาสินค้าให้มีรูปแบบที่หลากหลายยิ่งขึ้น
  โดยมิได้มุ่งเน้นเฉพาะสินค้าหลัก (Core Product) ของบริษัทเท่านั้น
  จึงเป็นแนวทางที่ผู้ประกอบการส่วนใหญ่เลือกใช้ เพื่อสร้างยอดขายให้มากขึ้น เช่น
  ผู้ประกอบการที่พัฒนาเฉพาะสินค้าแนวราบ เริ่มขยายฐานการพัฒนามาในตลาดคอนโดมิเนียม
  หรือผู้ประกอบการที่มุ่งพัฒนาเฉพาะสินค้าราคาถูก ก็เริ่มขยายการพัฒนาในสินค้าทุกประเภทมากขึ้น
  เป็นต้น ส่งผลให้เราได้เห็นภาพการแข่งขันรุนแรงในทุกเซ็กเม้นท์

  กลุ่มลูกค้าเป้าหมาย

  กลุ่มลูกค้าเป้าหมายของบริษัทจะเป็นกลุ่มลูกค้าซึ่งอยู่ในตลาดระดับกลางขึ้นไป (ระดับราคา 3-12
  ล้านบาท) ที่นิยมความสะดวกสบายในการเดินทางไปทำงานและนิยมที่จะซื้อทาวน์เฮ้าส์ บ้านเดี่ยว
  หรือคอนโดมิเนียม ในเขตพื้นที่ตัวเมืองหรือศูนย์กลางธุรกิจ (Center Business District)
  ของกรุงเทพมหานคร รวมถึง
  ศูนย์กลางธุรกิจและชุมชนในบริเวณรอบนอกกรุงเทพมหานครที่มีการคมนาคมสะดวกและเป็นที่ต้องการของผู้บริโภค

  การตลาดและการจัดจำหน่าย

  บริษัทและบริษัทย่อยใช้การโฆษณาผ่านสื่อต่างๆ
  รวมทั้งการใช้ประโยชน์จากฐานลูกค้าหรือผู้มาเยี่ยมชมโครงการที่มีอยู่ แต่สื่อหลักที่ใช้จะเป็น
  ป้ายโฆษณา และหนังสือพิมพ์ เพื่อให้ลูกค้าเข้ามาติดต่อโดยตรง ที่สำนักงานขายของโครงการ
  การที่ป้ายโฆษณาเป็นสื่อที่สำคัญที่ใช้ เนื่องจากเห็นว่าความต้องการที่อยู่อาศัยนั้นจะมีลักษณะ
  "Geographic Demand"
  คือลูกค้าส่วนใหญ่น่าจะเป็นบุคคลที่รู้จักและคุ้นเคยกับพื้นที่ที่โครงการตั้งอยู่

  โครงการส่วนใหญ่ของบริษัทจะเป็นคอนโดนมิเนียม รองลงมาจะเป็นทาวน์เฮ้าส์และบ้านเดี่ยว
  โดยการเลือกรูปแบบที่อยู่อาศัยนี้จะขึ้นอยู่กับความเหมาะสมทางการตลาดของทำเลที่ตั้งของแต่ละโครงการ
  โดยบริษัทจะเน้นที่ตั้งอยู่ในรอบชั้นในของกรุงเทพมหานคร ในระดับราคา 3-10 ล้านบาทเป็นหลัก
  เนื่องจากผู้ประกอบการส่วนใหญ่จะเน้นการทำโครงการในระดับราคาสูงมากกว่า ดังนั้น
  ตลาดที่อยู่อาศัยในระดับกลางจึงมีการแข่งขันที่ไม่สูงนักเมื่อเทียบกับตลาดระดับบน
  จุดแข็งทางด้านการตลาดของบริษัทและบริษัทย่อย คือ
  การเลือกทำเลที่ตั้งโครงการที่ตอบสนองผู้บริโภคได้ดี
  ซึ่งมาจากการทำการสำรวจทางด้านการตลาด
  และมีการทำอย่างต่อเนื่องเพื่อสร้างภาพพจน์ของสินค้าต่อลูกค้า
  โครงการใหม่ส่วนใหญ่ของบริษัทและบริษัทย่อย จะเปิดตัวภายใต้ชื่อ []
  ซึ่งประกอบไปด้วยโครงการบ้านกลางกรุง , บ้านกลางเมือง , The City , The Address
  , Life , The Centro , BIZTOWN ปัจจุบันขยายโครงการเพิ่มขึ้น และเพิ่มแบรนด์ใหม่อีก 2
  แบรนด์ ได้แก่ “The Palazzo” และ “Aspire”
  โดยโครงการของบริษัทส่วนใหญ่เป็นโครงการจากการซื้อที่ดินใหม่ และนำมาพัฒนาเป็นทาวน์เฮ้าส์
  โฮมออฟฟิศ บ้านเดี่ยว และคอนโดมิเนียม

  บริษัทและบริษัทย่อย ทั้ง 8 บริษัท มุ่งเน้นการพัฒนาโครงการที่อยู่อาศัยที่มีคุณภาพ ใจกลางเมือง
  หรือในย่านที่พักอาศัย
  และสามารถตอบสนองความต้องการของกลุ่มลูกค้าเป้าหมายของบริษัทซึ่งอยู่ในตลาดระดับราคาตั้งแต่
  1.4-20 ล้านบาท อยู่ในทำเลที่ตั้งในเขตเมืองหรือใกล้ระบบขนส่ง
  โดยจะพิจารณาประเภทของอสังหาริมทรัพย์ให้เหมาะสมกับทำเลและความต้องการของผู้บริโภคในแต่ละกลุ่มในทำเลนั้นๆ
  ภายใต้แบรนด์ ที่แตกต่างกันในแง่ประเภทสินค้าและระดับราคา ดังนี้

  -------------- -------------------- ----------------- ------------------
  โครงการ        ประเภท               ช่วงราคา           อายุกลุ่มลูกค้า

  บ้านกลางกรุง     ทาวน์เฮ้าส์ , บ้านเดี่ยว   5 ล้านบาทขึ้นไป      35-50 ปี

  บ้านกลางเมือง    ทาวน์เฮ้าส์             2.5 - 7 ล้านบาท    28-40 ปี

  BIZTOWN        โฮมออฟฟิศ             7 – 12 ล้านบาท     35-50 ปี

  The City       บ้านเดี่ยว              5 – 12 ล้านบาท     35-55 ปี

  The Centro     บ้านเดี่ยว              3.5 – 6.5 ล้านบาท  30-45 ปี

  The Palazzo    บ้านเดี่ยว              10-20 ล้านบาท      35-55 ปี

  The Address    คอนโดมิเนียม           5 – 10 ล้านบาท     35-45 ปี

  Rhythm         คอนโดมิเนียม           3 – 6 ล้านบาท      30-40 ปี

  Life           คอนโดมิเนียม           2 – 3 ล้านบาท      23-35 ปี

  Aspire         คอนโดมิเนียม           1.4 - 2.5 ล้านบาท  23-35 ปี
  -------------- -------------------- ----------------- ------------------

  (ค) การจัดหาผลิตภัณฑ์เพื่อจำหน่าย

  ลักษณะการจัดให้ได้มาซึ่งผลิตภัณฑ์

  ในการพัฒนาอสังหาริมทรัพย์เพื่อขายนั้น ขั้นตอนจะเริ่มตั้งแต่การซื้อที่ดินมาพัฒนา และโอนให้ลูกค้า
  ซึ่งสามารถเขียนเป็นแผนผังได้พอเป็นสังเขป ดังต่อไปนี้

วิธีการซื้อที่ดินของบริษัท สามารถแบ่งได้ดังนี้

1.  ลงประกาศโฆษณาแสดงความต้องการจะซื้อที่ดินในสื่อสิ่งพิมพ์ต่างๆ

2.  ให้นายหน้าขายที่ดินไปดำเนินการจัดหาที่ดิน ตามความต้องการที่บริษัทกำหนด

3.  ติดต่อไปยังสถาบันการเงินต่างๆ
    ซึ่งส่วนใหญ่จะเป็นที่ดินของลูกค้าที่มีปัญหาของสถาบันการเงินนั้นๆ

ในการก่อสร้างโครงการต่างๆ ของบริษัท
เดิมผู้รับเหมาของบริษัทจะเป็นผู้จัดหาวัสดุก่อสร้างเพื่อใช้ในการก่อสร้างตามที่ได้ตกลงไว้กับบริษัท
แต่เนื่องจากในสภาวะปัจจุบันที่มีผลมาจากเศรษฐกิจตกต่ำและมีการแข่งขันสูง
วัตถุดิบส่วนใหญ่บริษัทจึงจำเป็นต้องจัดหาเองเพื่อให้ได้ต้นทุนที่ถูกลงและได้รับเครดิตทางการค้าที่ดีขึ้น
วัตถุดิบที่บริษัทซื้อเองได้แก่ เสาเข็ม คอนกรีตโครงสร้าง ปูนซิเมนต์ เหล็กเส้น กระเบื้อง เซรามิค
สุขภัณฑ์ เป็นต้น ทั้งนี้บริษัทจะซื้อจากผู้จำหน่ายในประเทศหลายรายแทนการพึ่งพิงรายใดรายหนึ่ง
โดยจะพิจารณาจากราคาและคุณภาพของวัตถุดิบประเภทนั้นๆ เป็นหลัก

  ผลกระทบต่อสิ่งแวดล้อม

สำหรับธุรกิจพัฒนาอสังหาริมทรัพย์ ระบบการจัดสร้างสาธารณูปโภคของโครงการต่างๆ
อาจมีผลกระทบต่อสิ่งแวดล้อม ที่สำคัญคือ
ระบบระบายน้ำของโครงการอาจมีผลกระทบทำให้เกิดน้ำเสียต่อแหล่งน้ำสาธารณะได้
หากระบบบำบัดไม่ดีพอ
อย่างไรก็ตามบริษัทได้จัดให้มีระบบการกำจัดน้ำเสียในบ้านแต่ละหลังที่บริษัทสร้างขึ้นก่อนที่จะระบายน้ำที่ได้รับการบำบัดแล้วลงบ่อพักเพื่อให้สามารถตรวจสอบว่าได้มาตรฐานตามที่กำหนดหรือไม่ก่อนที่จะระบายลงทางน้ำสาธารณะต่อไปเพื่อมิให้มีผลกระทบต่อแหล่งน้ำสาธารณะ

  งานที่ยังไม่ได้ส่งมอบ

ณ วันที่ 31 ธันวาคม 2553
บริษัทและบริษัทย่อยมียอดบ้านที่ทำสัญญาจะซื้อจะขายแล้วคิดเป็นมูลค่าขายทั้งสิ้น 23,245.62
ล้านบาทดังตารางต่อไปนี้

+----+----------------------------+---------------+-------+---+-----+---+
| ลำ |   โครงการ                  |   ที่ตั้ง         |       |   |     |   |
| ดับ |                            |               | บ้านรอ |   |     |   |
|    |                            |               | ส่งมอบ |   |     |   |
+====+============================+===============+=======+===+=====+===+
|    |                            |               |   มูล  |   |     |   |
|    |                            |               | ค่าขาย |   | จำน |   |
|    |                            |               |       |   | วนห |   |
|    |                            |               |   (ล้า |   | น่วย |   |
|    |                            |               | นบาท) |   |     |   |
|    |                            |               |       |   |     |   |
|    |                            |               |       |   |  (ย |   |
|    |                            |               |       |   | ูนิต) |   |
+----+----------------------------+---------------+-------+---+-----+---+
| 1  |   บ้านกลางกรุง The Royal     |   ถ.รัชดาภิเษก  | 35.59 |   |   6 |   |
|    |   Vienna รัชวิภา             |               |       |   |     |   |
+----+----------------------------+---------------+-------+---+-----+---+
| 2  |   บ้านกลางกรุง สาทร          |   ถ.เหนือ ใต้   |       |   |   6 |   |
|    |                            |               | 66.70 |   |     |   |
+----+----------------------------+---------------+-------+---+-----+---+
| 3  |   บ้านกลางกรุง BizTown       |   ถ.สุขสวัสดิ์    |   1   |   |     |   |
|    |   พระราม 3 – สุขสวัสดิ์        |               | 21.07 |   |  15 |   |
+----+----------------------------+---------------+-------+---+-----+---+
| 4  |   บ้านกลางกรุง The Nice      |   ถ.รัชโยธิน    | 26.50 |   |   2 |   |
|    |   (France) รัชวิภา           |               |       |   |     |   |
+----+----------------------------+---------------+-------+---+-----+---+
| 5  |   บ้านกลางเมือง Urbanion     |               |   1   |   |     |   |
|    |   เกษตร – นวมินทร์           | ถ.เกษตรนวมินทร์ | 19.62 |   |  30 |   |
+----+----------------------------+---------------+-------+---+-----+---+
| 6  |   บ้านกลางเมือง Urbanion     |   ถ.พัฒนาการ   |       |   |     |   |
|    |   ศรีนครินทร์                 |               | 69.86 |   |  15 |   |
+----+----------------------------+---------------+-------+---+-----+---+
| 7  |   บ้านกลางเมือง              |   ถ.ลาดพร้าว   |       |   |   5 |   |
|    |   Urbanionพระราม 9 ลาดพร้าว |               | 30.84 |   |     |   |
+----+----------------------------+---------------+-------+---+-----+---+
| 8  |   บ้านกลางเมือง Urbanion     |   ถ.สุขสวัสดิ์    |   2   |   |     |   |
|    |   พระราม 3 – สุขสวัสดิ์        |               | 60.73 |   |  57 |   |
+----+----------------------------+---------------+-------+---+-----+---+
| 9  |   บ้านกลางเมือง Urbanion     |   ถ           |   1   |   |     |   |
|    |   ลาดพร้าว – เสนา           | .เกษตร-นวมินทร์ | 20.51 |   |  23 |   |
+----+----------------------------+---------------+-------+---+-----+---+
| 10 |   บ้านกลางเมือง S-Sense      |   ถ.          |   1   |   |     |   |
|    |   พระราม 9 ลาดพร้าว         | ประดิษฐ์มนูญธรรม | 46.82 |   |  25 |   |
+----+----------------------------+---------------+-------+---+-----+---+
| 11 |   บ้านกลางเมือง S-Sense      |   ถ.เพชรเกษม  |   1   |   |     |   |
|    |   สาทร - ตากสิน 2           |               | 70.87 |   |  31 |   |
+----+----------------------------+---------------+-------+---+-----+---+
| 12 |   บ้านกลางเมือง S-Sense      |   ถ.ลาดกระบัง  |       |   |   8 |   |
|    |   อ่อนนุช – วงแหวน           |               | 29.06 |   |     |   |
+----+----------------------------+---------------+-------+---+-----+---+
| 13 |   The City รัตนาธิเบศร์ -     |   ถ.รัตนาธิเบศร์ | 1     |   |     |   |
|    |   แคราย                    |               | 38.82 |   |  17 |   |
+----+----------------------------+---------------+-------+---+-----+---+
| 14 | The City พระราม 5 -        |   ถ.พระราม 5  |       |   |   3 |   |
|    | ราชพฤกษ์                    |   – นครอินทร์   | 30.95 |   |     |   |
+----+----------------------------+---------------+-------+---+-----+---+
| 15 | The City พระราม 5 -        |   ถ.พระราม 5  | 30.86 |   |   4 |   |
|    | ราชพฤกษ์ II                 |   – นครอินทร์   |       |   |     |   |
+----+----------------------------+---------------+-------+---+-----+---+
| 16 |   The Centro สุขุมวิท         |   ถ.สุขุมวิท 113 |       |   |   1 |   |
|    |                            |               |  3.99 |   |     |   |
+----+----------------------------+---------------+-------+---+-----+---+
| 17 |   The Centro รามอินทรา      |   ถ.รามอินทรา  |       |   |     |   |
|    |                            |               | 80.67 |   |  14 |   |
+----+----------------------------+---------------+-------+---+-----+---+
| 18 |   The Centro รัตนาธิเบศร์     |   ถ.บางกรวย – |       |   |     |   |
|    |                            |   ไทรน้อย      | 83.80 |   |  15 |   |
+----+----------------------------+---------------+-------+---+-----+---+
| 19 |   The Centro อ่อนนุช –       |   ถ.ลาดกระบัง  |       |   |   6 |   |
|    |   วงแหวน                   |               | 49.88 |   |     |   |
+----+----------------------------+---------------+-------+---+-----+---+
| 20 |   The Centro วัชรพล         |   ถ.สายไหม    |       |   |   3 |   |
|    |                            |               | 19.72 |   |     |   |
+----+----------------------------+---------------+-------+---+-----+---+
| 21 |   The Palazzo สาทร         |   ถ.กัลปพฤกษ์   |   2   |   |     |   |
|    |                            |               | 66.58 |   |  17 |   |
+----+----------------------------+---------------+-------+---+-----+---+
| 22 |   The Address Chidlom      |   ซ.สมคิด      |       |   |   4 |   |
|    |                            |               | 28.27 |   |     |   |
+----+----------------------------+---------------+-------+---+-----+---+
| 23 |   The Address Phayathai    |   ถ.ศรีอยุธยา   |   8   |   |     |   |
|    |                            |               | 58.70 |   | 125 |   |
+----+----------------------------+---------------+-------+---+-----+---+
| 24 |   The Address Asoke        |               |   3,3 |   |     |   |
|    |                            | ถ.เพชรบุรีตัดใหม่ | 43.15 |   | 568 |   |
+----+----------------------------+---------------+-------+---+-----+---+
| 25 | The Address Sathorn*       |   ถ.สาทร      |   3,0 |   |     |   |
|    |                            |               | 79.45 |   | 423 |   |
+----+----------------------------+---------------+-------+---+-----+---+
| 26 |   The Address Sukhumvit 28 |   ถ.สุขุมวิท     |   2,1 |   |     |   |
|    |                            |               | 89.74 |   | 239 |   |
+----+----------------------------+---------------+-------+---+-----+---+
| 27 |   Life @ Ladprao 18        |   ถ.ลาดพร้าว   |   1,4 |   |     |   |
|    |                            |               | 73.49 |   | 408 |   |
+----+----------------------------+---------------+-------+---+-----+---+
| 28 | Rhythm Ratchada *          |   ถ.รัชดาภิเษก  |   1,3 |   |     |   |
|    |                            |               | 36.30 |   | 310 |   |
+----+----------------------------+---------------+-------+---+-----+---+
| 29 | Rhythm Sukhumwit           |   ถ.สุขุมวิท     |   2,6 |   |     |   |
|    |                            |               | 76.61 |   | 588 |   |
+----+----------------------------+---------------+-------+---+-----+---+
| 30 | Rhythm พหลฯ – อารีย์         |   ถ.พหลโยธิน   |   1,2 |   |     |   |
|    |                            |               | 33.44 |   | 323 |   |
+----+----------------------------+---------------+-------+---+-----+---+
| 31 | Rhythm Sathorn             |   ถ.สาทร      |   1,9 |   |     |   |
|    |                            |               | 75.16 |   | 386 |   |
+----+----------------------------+---------------+-------+---+-----+---+
| 32 | Rhythm (Ratchada –         |   ถ.รัชดาภิเษก  |   2,1 |   |     |   |
|    | Hauikhwang)                |               | 00.47 |   | 475 |   |
+----+----------------------------+---------------+-------+---+-----+---+
| 33 | Aspire งามวงศ์วาน           |   ถ.งามวงศ์วาน |   5   |   |     |   |
|    |                            |               | 99.19 |   | 383 |   |
+----+----------------------------+---------------+-------+---+-----+---+
| 34 | Aspire พระราม 4 – กล้วยน้ำไท |   ถ.พระราม 4  |   4   |   |     |   |
|    |                            |   – กล้วยน้ำไท  | 48.21 |   | 232 |   |
+----+----------------------------+---------------+-------+---+-----+---+
|    |   รวม                      |               |       |   |     |   |
|    |                            |               |  23,2 |   |  4, |   |
|    |                            |               | 45.62 |   | 767 |   |
+----+----------------------------+---------------+-------+---+-----+---+